Clemens episcopus, servus servorum dei, dilectis filiis abbati et conuentui monasterii sancti Stephani de Diuione, ordinis sancti Augustini lingonensis diocesis, salutem et apostolicam benedictionem. Sincere deuotionis affectus, quem ad nos et romanam gentis ecclesiam promeretur, ut petitionibus uestris quantum cum deo possumus, fauorabiliter annuamus. Dudum siquidem felicis recordacionis Gregorius, pontifex IX, predecessor noster, ad uestre supplicationis instanciam ecclesiam sancti Stephani de Diuione lingonensis diocesis, in qua diuino mancipati estis obsequio, sub beati Petri et sua protectione, suscipiens ordinem canonicum secundum deum et regulam beati Augustini, in eadem ecclesia institutum, perpetuis temporibus ibidem inuiolabiliter obseruari necnon quascunque possessionis quecunque bona eadem ecclesia tunc iuste et canonice possidebat et infuturum possideret, et que ex concessione pontificum, largicione regum uel principum, oblatione fidelium, uel aliis iustis modis adipisci possent, uobis et successoribus uestris firma et illibata permanere uolens vobis concessit, ut nullus decimas noualium et animalium uestrorum exigat uel extorqueat, quodque clericos vel laicos solutos a seculo, fugientes ad conuersionem indicto monasterio recipere et retinere ualeretis, et tempore generalis interdicti missam et alia diuina officia clausis januis et summissa uoce celebrare, sepulturam liberam vobis etiam concedendo nonnullaque alia idem predecessor noster prohibens libertates immunitates a predecessoribus suis romanis pontificibus uobis concessas nec non libertates et exemptiones exactionum a regibus et principibus et aliis fidelibus uobis rationabiliter indultas auctoritate apostolica confirmauit prout in licteris apostolicis quarum tenorem de verbo ad verbum presentibus inseri fecimus plenius continetur. Tenor uero dictarum licterarum talis est: Gregorius episcopus, seruus seruorum dei, dilectis filiis, abbati ecclesie sancti Stephani diuionensis, eiusque fratribus tam presentibus quam futuris, regularem uitam professis in perpetuam memoriam. — Quotiens a nobis petitur, quod religioni et honestati conuenire dinoscitur, animo nos decet libenti concedere ac petencium desideriis congruum suffragium imperciri. Ea propter dilecti in domino filii uestris iustis postulacionibus clementer annuimus, et ecclesiam sancti Stephani diuionensis lingonensis diocesis, in qua diuino mancipati estis obsequio sub beati Petri et nostra protectione, suscipimus et presentis scripti privilegio communimus. In primis, siquidem statuentes, ut ordo canonicus qui, secundum deum et beati Augustini regulam, in eodem loco institus esse dinoscitur, perpetuis ibidem temporibus inuiolabiliter obseruertur. Preterea quascunque possessiones, quecunque bona eadem ecclesia im presentiarum iuste ac canonice possidet aut infuturum concessione pontificum, largicione regum uel principum, oblacione fidelium, seu aliis iustis modis prestante domino poterit adipisci, firma uobis uestrisque successoribus et illibata permaneant. In quibus hec propriis duximus exprimenda uocabulis. Locum ipsum, in quo prefata ecclesia sita est, cum omnibus pertinenciis suis sancti Medardi, sancte Marie, sancti Nicholai, sancti Michaelis, sancti Petri de Diuione, sancti Aniani de Aqueductu, sancti Martini de Quintiniaco, sancti Mauricii de Siliciaco, sancti Florencii de Tylocastro, sancti Petri de Mirabello, sancti Martini de Campis, sancte Marie de Gimellis, sancti Andree de Ormenciaco, sancti Martini de Aren, sancti Germani de Copiaco, sancte Marie de Marciniaco, et sancti Genesii de Darilla, ecclesias cum decimis et omnibus pertinenciis earumdem, de stabulis de funtanis, de picangis sancte Marie de Tylocastro, sancti Andree de Parriniaco, capellas cum omnibus pertinenciis earumdem, de Puteolo, de Agnofonte, de Gardaolirei, de monte Ciconiaco, et de bona valle uirensi possessiones, cum omnibus pertinenciis earumdem necnon alias possessiones uestras cum pratis, uineis, terris, nemoribus, usuagiis, et pascuis, en bosco et plano, in aquis, et molendinis in ruis et semitis et omnibus aliis libertatibus et immunitatibus suis. Sane noualium vestrorum que propriis manibus uel sumptibus colitis de quibus aliquis hactenus non percepit sine de uestrorum animalium nutrimentis nullus a uobis decimas exigere uel extorquere presumat. Liceat quoque uobis clericos uel laicos liberos et absolutos, e seculo fugientes, ad conuersionem recipere, ac eos absque contradictione aliqua retinere. Prohibemus insuper, ut nulli fratrum uestrorum, post factam in ecclesia uestra professionem fas sit sine abbatis sui licencia, nisi arcioris religionis obtentu de eodem loco discedere, discedentem uero absque communium licterarum uestrarum caucione nullus audeat retinere. Cum autem generale interdictum terre fuerit, liceat uobis clausis ianuis exclusis excommunicatis et interdictis non pulsatis campanis suppressa voce diuina officia celebrare, dum modo causam non dederitis interdicto Crisma uero, oleum sanctum consecrationes altarium seu basilicarum ordinaciones clericorum, qui ad ordines fuerint promouendi a diocesano suscipietis episcopo; siquidem catholicus fuerit et graciam et communionem sacro sancte romane sedis habuerit et ea uobis uoluerit sine prauitate aliqua exhibere. Prohibemus insuper ut, infra fines parrochie uestre, nullus, sine assensu diocesani episcopi et uestro, capellam seu oratorium de nouo construere audeat, saluis priuilegiis pontificum romanorum. Ad hec nouas et indebitas exactiones ab archiepiscopis, episcopis, archidiaconis, seu decanis aliis, que omnibus ecclesiasticis, secularibusue personis, a uobis omnino fieri prohibemus. Sepulturam quoque ipsius loci liberam esse decernimus, ut eorum deuotioni et extreme uoluntati qui se illic sepeliri deliberauerint, nisi forte excommunicati uel interdicti sint, aut etiam publice usurarii nullus obsistat. Salua tamen iusticia illarum ecclesiarum a quibus mortuorum corpora assumuntur. Decimas preterea et possessiones ad ius ecclesiarum uestrarum spectantes, que a laicis detinentur redimendi et legitime liberandi de manibus eorum et ad ecclesias ad quas pertinent reuocandi libera sit uobis de nostra auctoritate facultas. Obeunte uero te nunc eiusdem loci abbate uel tuorum quolibet successorum nullus ibi qualibet surrepcionis astucia, seu uiolencia preponatur, nisi quem fratrescommuni consensu uel fratrum maior pars consilii sanioris secundum deum et beati Augustini regulam prouiderint eligendum. Paci quoque et tranquillitati uestre paterna in posterum sollicitudine prouidere uolentes auctoritate apostolica prohibemus, ut infra clausuras locorum seu grangiarum uestrarum, nullus rapinam seu furtum facere, ignem apponere, sanguinem fundere, hominem temere, capere, uel interficere, seu uiolenciam audeat exercere. Preterea omnes libertates et immunitates a predecessoribus nostris romanis pontificibus ecclesie uestre concessas necnon libertates et exempciones secularium exactionum a regibus et principibus uel aliis fidelibus racionabiliter uobis indultas auctoritate apostolica confirmamus et presentis scripti priuilegio communimus. Decernimus ergo ut nulli omnino hominum liceat prefatam ecclesiam temere pertubare aut eius possessiones auferre uel ablatas retinere, minuere, seu quibuslibet uexacionibus fatigare, set omnia integra conseruentur eorum pro quorum gubernacione ac sustentacione concessa sunt usibus omnimodis profutura. Salua sedis apostolice auctoritate et diocesani episcopi canonica usticia ac in predictis decimis moderacione concilii generalis. Si qua igitur in futurum ecclesiastica secularisue persona hanc nostre constitucionis paginam sciens, contra eam temere uenire temptauerit, secundo tercione commonita, nisi reatum suum congrua satisfactione correxerit potestatis honorisque sui careat dignitate reamque se diuino iudicio existere perpetrata iniquitate cognoscat, et a sacratissimo corpore ac sanguine dei et domini redemptoris nostri Ihesu Christi aliena fiat, atque in extremo examine districte subiaceat ulcioni. Cunctis autem eidem loco suo iura seruantibus sit pax domini nostri Ihesu Christi quatinus et hic fructum bone actionis percipiant, et apud districtum iudicem premia eterne pacis inueniant. Amen. Amen. Datum Laterani per manum Magistri Guillellmi, sancte romane ecclesie vicecancellarii et domini pontificis notarii, nonis nouembri, indiccii VII Incarnacionis dominice, anno M CC XXX VIII, Pontificatus uero domini Gregorii, pontificis noni, anno duodecim. Quare pro parte uestra nobis fuit humiliter supplicatum, ut priuilegium et indultum huismodi eadem auctoritate renouare de benignitate apostolica dignaremur, nos itaque uestris in hac parte supplicacionibus inclinati, prefatum priuilegium et omnia contenta in eo auctoritate predicta innouamus, et presentis scripti patrocinio communimus per hoc autem nullum ius uobis aquiri uolumus, sed antiqum tantum in eo conseruari. Nulli ergo omnino hominum liceat hanc paginam nostre innouacionis, communionis et uoluntatis infringere uel ei ausu temerario contraire. Siquis autem hoc attemptare presumpserit, indignacionem omnipotentis Dei et beatorum Petri et Pauli apostolorum eius se nouerit incursurum. Datum Auinione decimum kalendas aprilis, pontificatus nostri anno quintodecimo, J. Dumas. — Jo. de Neapoli.